Հեղափոխության ոչ պակաս հենարան կարող են հանդիսանալ իրական տնտեսության (Real Economy) մեջ ներգրավված զանգվածները։ Նշենք, որ իրական տնտեսությունը ամենից տուժած ոլորտն է «գլոբալիզացված» երկրներում, քանզի չի ապահովում մեծ շահույթներ։ Ինչ խոսք, սա փաստ է, սակայն ճշմարտության ընդամենը մի կողմը։ Այո, օրինակի համար տեղական հումքից զովացուցիչ խմիչքներ արտադրող գործարանը փոքր եկամուտ կարող է ապահովել սեփականատերերին, բայց չէ որ այն կայուն եկամուտի աղբյուր է հարյուրավոր ընանիքների համար, ապահովելով բավարար գնողունականություն և տնտեսական շղթայական աշխուժություն տեղական շուկայում։ Ավանդական տնտեսությունը, որը մեկ հազարամյակ չէ, որ ուղեկցում է հանրությանը և հանդիսանում մեր ազգային և տեղական, շրջանային կարևոր առանձնահատկությունների երաշիք, չպետք է կործանվի միայն այն պատճառով, որ ինչ որ մեկը մեր փոխարեն որոշել է, որ «ճիշտը» կոկա կոլա խմելն է։ Իսկ եթե ավելի լուրջ՝ ավանդական տնտեսության կործանումը բերում է աղետալի արտագաղթի, հասարակական տհաճ ձևափոխությունների և բարոյական դեգրադացիայի։